**Odluka od 10. svibnja 2019. o izmjeni Odluke od 30. prosinca 2011. o sigurnosnim propisima za izgradnju vrlo visokih zgrada i njihovu zaštitu od rizika od nastanka požara i panike**

Zainteresirane strane: operatori i vlasnici objekata koji su otvoreni za javnost, naručitelji, izvoditelji radova, arhitekti, članovi sigurnosnih komisija, tehnički kontrolori, proizvođači i instalateri opreme koja upotrebljava rashladna sredstva.
Cilj: izmjena odredbe o značajkama električnih uređaja za hlađenje u vrlo viskom zgradama (IGH).
Stupanje na snagu: dan nakon objave u Službenom listu Francuske Republike.
Napomena: sigurnosni propisi protiv požara u objektima koji su otvoreni za javnost (ERP) izmijenjeni su kako bi se odobrila uporaba zapaljivih rashladnih sredstava, koji su do sada bili zabranjeni, te posebice njihov članak CH 35. Člankom GH 37. stavkom 2. sigurnosnih propisa protiv požara u vrlo visokim zgradama upućuje se na odredbe članka CH 35. U iščekivanju studije posebnih rizika, nužno je očuvati ograničenje uporabe zapaljivih tekućina u vrlo visokim zgradama i izbjegavati neželjeno otvaranje upućivanjem iz članka GH 37. na članak CH 35.
Upućivanja: tekst izmijenjen ovom Odlukom dostupan je u inačici nakon izmjene na stranici Légifrance (http://legifrance.gouv.fr).

Državni ministar ekološke i solidarne tranzicije, čuvar pečata, ministar pravosuđa, ministar gospodarstva i financija, ministrica rada, ministar unutarnjih poslova, ministrica visokog obrazovanja, istraživanja i inovacija, ministrica teritorijalne kohezije i odnosa sa lokalnim i regionalnim vlastima, i ministrica kulture,
uzimajući u obzir Direktivu (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva, posebice notifikaciju br. 2018/469/F,
uzimajući u obzir Zakon o gradnji i stanovanju te posebice njegov članak R. 122-4,
uzimajući u obzir Odluku od 30. prosinca 2011. o sigurnosnim propisima za izgradnju vrlo visokih zgrada i njihovu zaštitu od rizika od nastanka požara i panike,
uzimajući u obzir mišljenje Vrhovnog vijeća za građevinarstvo i energetsku učinkovitost od 16. listopada 2018.,
uzimajući u obzir mišljenje Nacionalnog vijeća za evaluaciju normi od 11. listopada 2018.,
ovime donosi:

**Članak 1.**

Odjeljak VII. poglavlja II. naslova 1. sigurnosnih propisa za izgradnju vrlo visokih zgrada i njihovu zaštitu od rizika od nastanka požara i panike, odobrenih prethodno navedenom Odlukom od 30. prosinca 2011., mijenja se u skladu s člankom 2.

**Članak 2.**

U članku GH 37., nakon riječi: „appareils électriques de production de froid“ („električni uređaji za hlađenje)“, riječi: „, n’utilisant pas de fluides frigorigènes inflammables,“ („, koji ne upotrebljavaju zapaljiva rashladna sredstva,“) umeću se.

**Članak 3.**

Ova će Odluka stupiti na snagu dan nakon objave u Službenom listu Francuske Republike.

Sastavljeno 10. svibnja 2019.

Ministar unutarnjih poslova,
U ime ministra i na temelju ovlaštenja:
Voditelj službe, zamjenik glavnog ravnatelja za civilnu zaštitu i upravljanje krizama, odgovoran za odjel za vatrogasce,
M. Marquer

Državni ministar ekološke i solidarne tranzicije,
U ime državnog ministra i na temelju ovlaštenja:
Ravnatelj uprave za stanovanje, prostorno uređenje i planiranje,
F. Adam

Čuvar pečata, ministar pravosuđa,
U ime ministrice i na temelju ovlaštenja:
Glavna tajnica,
V. Malbec

Ministar gospodarstva i financija,
U ime ministra i na temelju ovlaštenja:
Voditelj Odjela za industriju,
J. Tognola

Ministrica rada,
U ime ministrice i na temelju ovlaštenja:
Ravnatelj uprave za rad,
Y. Struillou

Ministrica visokog obrazovanja,
istraživanja i inovacija,
U ime ministrice i na temelju ovlaštenja:
Ravnateljica uprave za visoko obrazovanje i strukovnu integraciju,
B. Plateau

Ministrica teritorijalne kohezije i odnosa s lokalnim i regionalnim vlastima,
U ime ministra i na temelju ovlaštenja:
Ravnatelj uprave za stanovanje, prostorno uređenje i planiranje,
F. Adam

Ministrica kulture,
U ime ministrice i na temelju ovlaštenja:
Ravnatelj uprave za kulturnu baštinu,
P. Barbat